HONDA จัดแคมเปญเทศกาลปีใหม่หวังร่วมรณรงค์ป้องกัน-ลดอุบัติเหตุ
HONDA จัดแคมเปญ“ตรวจรถก่อนใช้ เดินทางปลอดภัยกับฮอนด้า” หวังร่วมรณรงค์ป้องกัน-ลดอุบัติเหตุในช่วงเทศกาลปีใหม่
30 พ.ย. 2559


บริษัท ฮอนด้า ออโตโมบิล (ประเทศไทย) จำกัด ร่วมสนับสนุนนโยบายภาครัฐโดยกรมขนส่งทางบก ในโครงการรณรงค์ป้องกันและลดอุบัติเหตุทางถนนเพื่อเสริมสร้างความปลอดภัยในการใช้รถใช้ถนนในช่วงเทศกาลปีใหม่ ปี 2560 ด้วยแคมเปญ “ตรวจรถก่อนใช้ เดินทางปลอดภัยกับฮอนด้า” ให้บริการตรวจเช็คสภาพรถยนต์ฟรี 25 รายการ พร้อมส่วนลดต่างๆ  ตั้งแต่วันที่ 1-31 ธันวาคม 2559 นี้
นายพิทักษ์ พฤทธิสาริกร ประธานเจ้าหน้าที่บริหารปฏิบัติการ บริษัท ฮอนด้า ออโตโมบิล (ประเทศไทย) จำกัด กล่าวว่า “ฮอนด้าตระหนักถึงความสำคัญของความปลอดภัยบนท้องถนน ตามวิสัยทัศน์ด้านความปลอดภัยขององค์กร คือ “Safety for Everyone” โดยเน้นสร้างสังคมที่ปลอดอุบัติเหตุ ดังนั้น เพื่อสร้างความตระหนักให้แก่ผู้ใช้รถในการหมั่นดูแลบำรุงรักษาสภาพรถให้พร้อมใช้งานอยู่เสมอ โดยเฉพาะอย่างยิ่งในช่วงที่ต้องเดินทางไกล ซึ่งมีส่วนช่วยในการป้องกันการเกิดอุบัติเหตุได้ระดับหนึ่ง ฮอนด้าจึงได้จัดแคมเปญ “ตรวจรถก่อนใช้ เดินทางปลอดภัยกับฮอนด้า” ในช่วงเทศกาลปีใหม่ โดยให้บริการตรวจเช็คสภาพรถฟรี 25 รายการ เพื่อความมั่นใจในการขับขี่ ขอเชิญชวนลูกค้าฮอนด้านำรถยนต์ไปตรวจเช็คสภาพก่อนการเดินทางในช่วงวันหยุดยาว ได้ที่โชว์รูมและศูนย์บริการทุกแห่งทั่วประเทศ ตั้งแต่ วันที่ 1-31 ธันวาคม 2559 นี้”